মাদারীপুর, ১১ জুলাই (শীর্ষ নিউজ ডটকম): মাদারীপুরের কালকিনির কয়ারিয়া এলাকার বিয়ের দাবিতে প্রেমিকের বাড়িতে অনশন করেছে এক প্রেমিকা। অনশনের ৩ দিন পর আজ সোমবার দুপুরে এলাকার মাতুব্বরের বাড়িতে আশ্রয় নিয়েছে সে। উপজেলার চর আলীমাবাদ গ্রামে এ আলোচিত ঘটনা ঘটে।  এলাকাবাসী ও পারিবারিক সূত্রে জানা গেছে, কালকিনির চর আলীমাবাদ গ্রামের আবুল মোল্লার মেয়ে আয়শা (১৮) একই গ্রামের সামছু ফকিরের ছেলে প্রেমিক রাহাতের বাড়িতে গিয়ে শুক্রবার সকালে বিয়ের দাবি জানায়। বিয়েতে  রাহাত রাজি না হওয়ায় প্রেমিকা আয়শা প্রেমিকের বাড়িতে অনশন শুরু করে। আজ সোমবার পর্যন্ত ৩ দিন ধরে অনশন করেও প্রেমিক রাহাত বিয়েতে রাজি না হলে দুপুরে এলাকার মাতুব্বর বাদশা ফকির ব্যাপারটি সুরাহার করার আশ্বাস দিয়ে আয়েশাকে তার নিজের ঘরে আশ্রয় দেন।   এ ব্যাপারে মাতুব্বর বাদশা ফকির জানান, মেয়েটি আমার বাড়িতে আছে এবং উভয় পরিবারের সাথে কথাবার্তা চলছে আশা করি শিগগিরই বিষয়টির সমাধান হবে।  (শীর্ষ নিউজ ডটকম/প্রতিনিধি/এইউ/আরআর/১৭.২৪ ঘ.)